Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: a 276/2003. (XII. 24.) Korm. rendelethez
Paragraph Index: 1514

2. Mûszaki követelmények A berendezésnek teljes mértékben ki kell elégítenie az összes Magyarországon hatályos jogszabályi elõírás és szabvány ilyen eszközökre vonatkozó követelményeit, és minõségileg meg kell felelnie a korszerû hazai radiológiai orvos szakmai elvárásoknak. Röntgengenerátor: — két munkahelyes kivitel; — minimális teljesítmény: 50 kW (125 kV-nál 400 mA, 80 kV-nál 600 mA); — csõfeszültség: legalább 40 kV és 150 kV között szabályozható; — csõáramerõsség: 0 mA és 630 mA között szabályozható; — legnagyobb beállítható mAs érték: 630; — nagyfrekvenciás kivitel, max. 5% hullámosság a nagyfeszültségû jelalakban; — az összetartozó átvilágítási és felvételi paraméterek (kV, mA, mAs, s) kijelzése és megválaszthatósága; — min. expozíciós idõ: legfeljebb 5 ms; — automatikus dózisteljesítmény szabályozás, legalább háromféle kV/mA kombinációs karakterisztikával, amely a képerõsítõ mezõválasztásával automatikusan illeszti a megfelelõ kombinációt, de a kézi változtatás is lehetséges; — expozíciós automata három domináns mezõvel, dóziskorrekciós átfogás: 1:4; — az átvilágítási paraméterek (kV, mA, átvilágítási óra nullázás) átvilágító szerkezettõl való kezelhetõsége; — átvilágítás kapcsolása holtember kapcsolóval; — a generátor csõfeszültségtõl függõ szûrõváltásának lehetõsége.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes